<NOFRAMES>

| |

Úvod

1.Kapitola

O čom ...
Podprogramy
Procedúry ...
... bez parametrov
... s parametrami
Funkcie

2.Kapitola

O čom ...
Základné pojmy
Spustenie Delphi
Prostredie Delphi

3.Kapitola

O čom ...
Objekt a trieda
Konštruktor
Deštruktor
Vlastnosti OOP
Zapúzdrenie
Dedičnosť
VCL

4.Kapitola

O čom ...
Editovacie okno
Vlastnosti EO
Formulár
Typy súborov
Objektový inšpektor
Paleta komponentov

5.Kapitola

O čom ...
Button
Label
Edit
Memo
Niekoľko príkladov 1

6.Kapitola

O čom ...
Tabuľka vlastností
Tabuľka udalostí
Tabuľka farieb
Tabuľka správ

7.Kapitola

O čom ...
Rich Edit
Spin Edit
Track Bar
Check Box
Radio Button

8.Kapitola

O čom ...
Main Menu
Main Menu a príkazy
Color Dialog
Font Dialog
Open Dialog
Save Dialog

9.Kapitola

O čom ...
Tool Bar
Image List
Status Bar
Timer
Niekoľko príkladov 2

10.Kapitola

O čom ...
View Source
Nový Formulár
Vlastnosti formulára
Súhrn komponentov

Záver

©   Martin Cápay 2003

Skôr ako pristúpim k samotnému opisu prostredia a práce v Delphi, napíšem o ňom a jeho histórii pár viet.

V roku 1971 Niklaus Wirth, profesor informatiky na Vysokej škole technickej a na Univerzite v Zürichu (Švajčiarsko), vyvinul štruktúrovaný programovací jazyk, ktorý pomenoval Pascal. Nový jazyk dostal meno po francúzskom matematikovi žijúcom v 17. storočí Blaiseovi Pascalovi. Ujal sa viac než úspešne, čo dokazuje neobyčajne rýchle rozšírenie tohoto jazyka, aj keď išlo o produkt jednotlivca, ktorého nepodporovala žiadna z veľkých firiem ako tomu bolo u všeobecne rozšírených programovacích jazykoch. V roku 1983 uviedla americká firma Borland na trh veľmi úspešný pascalovský kompilátor Turbo Pascal a bola prijatá medzinárodná norma jazyka. Po vzniku objektovo orientovaného programovania (OO jazykov) bolo TP doplnené o objekty umožňujúce používať objektovo orientovanú techniky a postupne bol vyvinutý Object Pascal.

Programovací jazyk Delphi je Object Pascal s vizuálnym vývojovím prostredím, ktorého prvá verzia bola vytvorená firmou Borland v roku 1994. Vznikol ako reakcia na Visual Basic firmy Microsoft, pracujúci s komponentami. Programovacie jazyky Delphi, Visual Basic a napríklad Visual C++ umožňujú užívateľovi kvázi grafickým spôsobom zostavovať program umiestňovaním komponentov (tlačidiel, vstupov a výstupov, ponúk a pod.) na formulár. U každého komponentu možno nastaviť jeho vlastnosti a naprogramovať (v Delphi príkazmi TP) správanie na udalosti s ním spojené. Vytvorené programy sú určené pre prostredie Windowsu. Vývojové prostredie Delphi pomáha pri začleňovaní zodpovedajúceho kódu, čím sa šetrí práca programátora.

Treba si však uvedomiť, že pascal sa v informatickej komunite považuje za "esperanto" programovacích jazykov, je ideálny jazyk ako úvodný pri vyučovaní programovania - môžeme sa v ňom naučiť veľmi efektívne programovať modernými metódami. Kto ovláda pascal, ľahko neskôr prejde na iné procedurálne programovacie jazyky.

Blaise Pascal (1623 - 1662) francúzsky matematik, fyzik a filozof. Zaoberal sa mnohými problémami v teórii pravdepodobnosti, kuželosečiek, ale známy je najmä jeho Pascalov trojuholník (binomické koeficienty) a Pascalov zákon (Teleso ponorené do kvapaliny ...) V roku 1642 zostavil počítací stroj na aritmetické operácie.

Delphi - miesto v starom Grécku so známou veštiarňou, kde veštica Pýtia sedela na vysokej trojnohej stoličke nad skalnou rozsadlinou a opojená vystupujúcimi parami vykrikovala nezrozumiteľné veštby, ktoré zapisoval kňaz a zostavoval z nich odpovede prosebníkom.